3. ΝΟΜΟΣ υπ’ αριθ. 3262 της 6/7 Ιουν. 1955 (ΦΕΚ Α΄ 143) Περί αναγκαστικής απαλλοτριώσεως ακινήτων προς εγκατάστασιν Διϋλιστηρίου Πετρελαίου Άρθρ.1.-Επιτρέπεται η αναγκαστική απαλλοτρίωσις ιδιωτικών, δημοτικών ή κοινοτικών  ακινήτων, αστικών ή αγροτικών, ως και η σύστασις εμπραγμάτων δικαιωμάτων επί αλλοτρίων κτημάτων προς ανέγερσιν Διϋλιστηρίου Πετρελαίου, αποθηκών, σωληνώσεων, λιμενικών έργων και λοιπών εγκαταστάσεων συναφών προς το έργον του Διϋλιστηρίου, όπερ θεωρείται ως δημοσίας ωφελείας. Άρθρ.2.-Η απαλλοτρίωσις κηρύσσεται δια κοινής αποφάσεως των Υπουργών Συντονισμού και Βιομηχανίας, δημοσιευομένης εις την Εφημερίδα της Κυβερνήσεως, δυναμένης να χαρακτηρίση ταύτην ως κατεπείγουσαν. Άρθρ.3.-Η αποζημίωσις καθορίζεται κατά τας διατάξεις του Α.Ν. 1731/1939 ως ετροποποιήθη και εκωδικοποιήθη μεταγενεστέρως. Άρθρ.4.-Ακίνητα του Δημοσίου διατίθενται δια τους σκοπούς του παρόντος νόμου, κατόπιν κοινής αποφάσεως των Υπουργών Συντονισμού, Οικονομικών και Βιομηχανίας. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 